b'\n_START_ARTICLE_\nEmil Roos\n_START_PARAGRAPH_\nEmil Alfred Roos (1. hein\xc3\xa4kuuta 1879 Dragsfj\xc3\xa4rd \xe2\x80\x93 25. tammikuuta 1956 Dragsfj\xc3\xa4rd) oli suomalainen poliitikko. H\xc3\xa4nen puolueensa oli Ruotsalainen kansanpuolue._NEWLINE_Turun l\xc3\xa4\xc3\xa4nin etel\xc3\xa4ist\xc3\xa4 vaalipiiri\xc3\xa4 edustanut Roos valittiin eduskuntaan kaksissa vaaleissa, 1916 ja 1930, ja h\xc3\xa4n toimi kansanedustajana huhtikuusta 1917 lokakuuhun 1917 ja lokakuusta 1930 elokuuhun 1933. Eduskunnan valiokunnista h\xc3\xa4n vaikutti kulkulaitosvaliokunnassa, sivistysvaliokunnassa ja talousvaliokunnassa. H\xc3\xa4n toimi poliittisella urallaan my\xc3\xb6s Dragsfj\xc3\xa4rdin kunnallispolitiikassa, ollen sek\xc3\xa4 kunnallislautakunnan ett\xc3\xa4 kunnanvaltuuston puheenjohtaja, ja kerran presidentin valitsijamiehen\xc3\xa4, 1925. Roosille my\xc3\xb6nnettiin kunnallisneuvoksen arvonimi vuonna 1931._NEWLINE_Roos syntyi viljelij\xc3\xa4perheeseen ja oli itsekin ammatiltaan maanviljelij\xc3\xa4. H\xc3\xa4n ty\xc3\xb6skenteli my\xc3\xb6s Dragsfj\xc3\xa4rdin s\xc3\xa4\xc3\xa4st\xc3\xb6pankin kamreerina. Koulutustaustana h\xc3\xa4nell\xc3\xa4 oli kansakoulu._NEWLINE_Roos oli naimisissa Ellen Ginstr\xc3\xb6min kanssa, jonka kanssa h\xc3\xa4n avioitui vuonna 1902. Roos kuoli tammikuussa 1956, 76 vuoden i\xc3\xa4ss\xc3\xa4.'